


PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

R A P O R T

asupra proiectului de Lege privind instituţiile publice de spectacole şi concerte

Proiectul de Lege privind instituţiile publice de spectacole şi concerte a fost transmis, spre reexaminare, la solicitarea Preşedintelui României, ca urmare a Cererii de reexaminare primită de Camera Deputaţilor la 16 iulie 2004, Comisiei pentru cultură, arte, mijloace de informare în masă, cu adresa nr. 261/2003/16.07.2004, Comisia pentru cultură, arte, mijloace de informare în masă fiind sesizată în fond. Dezbaterile din Comisia pentru cultură, arte, mijloace de informare în masă au avut în vedere numai acele prevederi la care face referire Cererea de reexaminare.

Proiectul de Lege face parte din categoria legilor ordinare, potrivit prevederilor art. 73 alin. (1) din Constituţia României. 

Proiectul de Lege a fost dezbătut în şedinţa Comisiei din ziua de 21 septembrie 2004. 

În conformitate cu prevederile art. 52 din Regulamentul Camerei Deputaţilor, la dezbaterea proiectului de Lege au participat d-nul Ioan Opriş, secretar de stat şi, respectiv, d-nul Gabriel Morărescu, director în Ministerul Culturii şi Cultelor. 

La lucrările Comisiei au fost prezenţi 19 deputaţi, din totalul de 20 membri ai Comisiei.


Raportul Comisiei a fost adoptat cu unanimitatea voturilor celor prezenţi în sală în momentul votării (13 voturi pentru).


În urma dezbaterii, Comisia pentru cultură, arte, mijloace de informare în masă propune aprobarea proiectului de Lege privind instituţiile publice de spectacole şi concerte, cu amendamentele anexate.

PREŞEDINTE, 


SECRETAR,

Mihai Adrian MĂLAIMARE   
Ileana STANA IONESCU

            Consilier,



              Expert,

          Virgil Ştefan NIŢULESCU 


         Cristina DAN
Comisia pentru cultură, arte, 
mijloace de informare în masă 

A M E N D A M E N T E

la proiectul de Lege privind instituţiile publice de spectacole şi concerte

Nr.

crt.
Text iniţial
Textul propus 

(autorul amendamentului)
Motivarea amendamentelor propuse

0
1
2
3

1. 
Art. 16. …

(1)…

a) pe durată nedeterminată;
La art. 16 alin. (1), lit. a) se modifică şi va avea următorul cuprins:

a) de regulă, pe durată nedeterminată;

(Amendament propus de d-nii deputaţi Mihai Adrian Mălaimare, Márton Árpád Francisc şi Alexandru Sassu)
Pentru a sublinia caracterul excepţional al celorlalte tipuri de contracte.

2. 
Art. 16. …

(5) Condiţionarea ocupării unui post pe criterii de sex, vârstă sau calităţi fizice, prin anunţ sau prin concurs, la instituţiile publice de spectacole şi concerte se face conform specificului şi nevoilor instituţiei şi nu constituie infracţiune, prin derogare de la prevederile art. 7 alin. (2) din Ordonanţa Guvernului nr. 137/2000 privind prevenirea şi sancţionarea tuturor formelor de discriminare, aprobată cu modificări şi completări prin Legea nr. 48/2002, cu modificările şi completările ulterioare.
La art. 16 alin. (5), se modifică şi va avea următorul cuprins:

(5) Condiţionarea ocupării unui post pe criterii de sex, vârstă sau calităţi fizice, prin anunţ sau prin concurs, la instituţiile publice de spectacole şi concerte se face conform specificului şi nevoilor instituţiei şi nu constituie contravenţie, prin derogare de la prevederile art. 7 alin. (2) din Ordonanţa Guvernului nr. 137/2000 privind prevenirea şi sancţionarea tuturor formelor de discriminare, aprobată cu modificări şi completări prin Legea nr. 48/2002, cu modificările şi completările ulterioare.
(Amendament propus de d-nii deputaţi Mihai Adrian Mălaimare, Márton Árpád Francisc şi Alexandru Sassu)
Pentru a corela prevederile acestei legi, cu cele ale OG 137/2000, care prevede contravenţii şi nu infracţiuni.

3. 
Art. 19.

(3) Consiliul artistic, format din personalităţi culturale din instituţie şi din afara acesteia, este numit prin decizia directorului general sau, după caz, a directorului şi are rol consultativ.
Art. 19 alin. (3), se modifică şi va avea următorul cuprins:

(3) Consiliul administrativ, organism cu rol consultativ,  este numit prin decizia directorului general sau, după caz, a directorului, potrivit legii, şi este format din;

a) preşedinte – directorul general sau, după caz, directorul;

b) membri:

- reprezentantul autorităţii tutelare, propus de aceasta;

- directorul artistic;

- directorul administrativ sau, după caz, directorul executiv;

- directorul economic sau, după caz, contabilul şef;

- consilierul juridic;

- delegatul sindicatului reprezentativ, propus de acesta.

(Amendament propus de d-nii deputaţi Mihai Adrian Mălaimare, Márton Árpád Francisc şi Alexandru Sassu)
Pentru a permite înfiinţarea unui consiliu care să se poată constitui într-un organism cu rol consultativ, pentru deciziile administrative ale conducătorului instituţiei.

